# Аграрен университет - Пловдив

### от Уикипедия, свободната енциклопедия

Тази статия се нуждае от подобрение.

Необходимо е: форматиране. Ако желаете да помогнете на Уикипедия, просто щракнете на редактиране и нанесете нужните корекции.

Аграрен университет — Пловдив
Основан | 1945
Вид | Държавен
Местоположение | Пловдив, България
Уебсайт | www.au-plovdiv.bg

## [редактиране] История

През 1921 г. официално започва работа Агрономическият факултет към Софийския университет. С приема на 67 студенти се поставя началото на висшето агрономическо образование в България.

През 1945 г. се открива Пловдивският университет с Указ на регентския съвет от 4. август, публикуван в Д.В. от 20 август с.г., с два факултета – медицински и агрономо-лесовъден, а през 1950 г. се създава самостоятелен Висш селскостопански институт „Васил Коларов“. В него работят 7 професори, 9 доценти, 26 асистенти, от които пет доктори. Сред преподавателския състав има утвърдени и доказани учени с международна известност като професорите Христо Даскалов, Павел Попов и др.

Институтът има ясно изразена структура. Обособени са три факултета: агрономически, технологически и лозаро-градинарски, добре окомплектовани катедри, лаборатории и помощни звена – учебно-опитна база, библиотека и пр. Обособяването на института като самостоятелно висше учебно заведение доведе до значителни качествени промени в учебната, научната и организационно-техническата област. Още през 1960 г. започват да функционират специализирани курсове за следдипломна квалификация, през които само за десет години преминават над 1300 селскостопански специалисти. Паралелно в София работи ВСИ „Г. Димитров“.

С постановление № 3 на МС от 1977 г. ВСИ – Пловдив се определя като единствено висше училище, подготвящо кадри за земеделието в България. Висшият селскостопански институт навлиза в нов етап на своето развитие. Усъвършенствани са учебните планове и програми в съответствие с изискванията за подготовката на инженер-агрономи по полевъдство, лозаро-градинарство, растителна защита, тропично и субтропично земеделие, утвърждава се следдипломната квалификация. Разнообразяват се и се обогатяват формите на учебна дейност, разширява се и се модернизира материално-техническата база. Увеличава се броят и се повишава качеството на преподавателския състав. От 1970 до 1989 г. са изготвени и защитени 104 кандидатски и 34 докторски дисертации. През 1984 г. в института вече работят 58 професори, 69 доценти и 118 нехабилитирани преподаватели, от които 23 доктори и 138 канидати на науките. Постигнати са високи научни постижения в областта на биологическата, химическата, физико-математическата и селскостопанската наука.

Политическата промяна след 1989 г. налага и нова структура на института. След успешна институционална акредитация през ноември 2000 г. Висшият селскостопански институт е преобразуван в Аграрен университет – Пловдив с Решение на 38-то Народно събрание, прието на 4 април 2001 г.

## [редактиране] Факултети

- Агрономство
- Лозаро-градинарство
- Растителна защита и агроекология
- Икономика
- Тропично и субтропично земеделие

## [редактиране] Вижте още

- Аграрни науки
- Списък на земеделски теми
- Списък на университетите в България

## [редактиране] Външни препратки

- Официален сайт

Взето от „http://bg.wikipedia.org../../../%D0%B0/%D0%B3/%D1%80/%D0%90%D0%B3%D1%80%D0%B0%D1%80%D0%B5%D0%BD_%D1%83%D0%BD%D0%B8%D0%B2%D0%B5%D1%80%D1%81%D0%B8%D1%82%D0%B5%D1%82_-_%D0%9F%D0%BB%D0%BE%D0%B2%D0%B4%D0%B8%D0%B2_35fc.html“.

Категории: Статии за редактиране | Висши училища в Пловдив

##### Views

- Статия
- Беседа
- Текуща версия

##### Търсене